AirCar a trecut testul de zbor cu brio. Mașina care se transformă într-un avion va putea zbura până la o altitudine de 300 de metri.
Compania Klein Vision a testat cu succes o mașină care zboară. Mașina se transformă în avion în doar 2 minute. AirCar va putea zbura la 300 de metri înălțime cu o viteză de 200 km/h.
Compania slovacă Klein Vision lucrează de 30 de ani la dezvoltarea unei mașini care să poată zbura. Recent, visul a devenit realitate, odată cu succesul primelor teste de zbor.AirCar poate să străbată și cerul și pământul. Se transformă în doar 2 minute. Mașina e făcută din materiale compozite, ca să-i reducă greutatea și are și parașută, în cazul în care apar probleme în zbor. Mașina va putea zbura până la o altitudine de 300 de metri, cu o viteză de 200 de kilometri pe oră."Vrem să le oferim oamenilor care iubesc aventura, care iubesc zborul, care iubesc viteza, pentru că principalul atu al acestei mașini zburătoare este că îți impune restricții", a declarat Stefan Klein, CEO-ul Klein Vision. Prototipul mașinii a fost prezentat, anul trecut, la expoziția de la Shanghai. Testul de zbor s-a desfășurat pe un aeroport din Slovacia.